recursal/SuperWikiNEXT-32B huggingface dataset:
**Pikola** je drevený (dnes sa vyrábajú väčšinou z plechu, označenie je len historické) dychový hudobný nástroj používaný v symfonickom orchestri. Má rovnaký prstoklad ako priečna flauta, len znie o oktávu vyššie. Väčšinou je ladená v C.

Stavba a materiál
-----------------

Pikola je dvojdielna, na rozdiel od sopránovej priečnej flauty. Meria 32 cm a trubica má priemer cca 1 cm. Aj dnešné pikoly sa pre niektoré účely vyrábajú z dreva. Drevené pikoly majú jemnejší zvuk. Často sa vyrábajú kombinované pikoly z kovovou hlavicou a dreveným telom. Platí, že čím väčšiu hustotu má drevo, tým kvalitnejší a jemnejší bude zvuk pikoly. U kovových pikol platí, že čím kvalitnejší je kov, tým kvalitnejší bude zvuk. Najčastejšie sú pikoly vyrábané z hliníka (najlacnejší variant pre začiatočníkov), striebra a zlata.

História
--------

Predchodcami modernej pikoly sú stredoveké priečne píšťaly, ktoré sa vyrábali z dreva a nemali žiadne klapky. Na pikolu sa postupne pridávali klapky a v 19. storočí sa začal používať klapkový systém Theobalda Böhma. Prvýkrát bola použitá v symfonickom orchestri v beethovenovej piatej symfónii.

Iné projekty
------------

Commons
* Spolupracuj na Commons Commons ponúka multimediálne súbory na tému **Pikola**
**José de Ribera** (\* 12. január 1591, Játiva, Španielsko - † 2. september 1652, Neapol, Taliansko) bol španielsky barokový maliar pôsobiaci na kráľovskom dvore.

Život
-----

V mladosti odišiel študovať renesančných majstrov do Talianska. Pre svoju drobnú postavu tu dostal prezývku *Lo Spagnoletto* (malý Španiel). Keď precestoval horné Taliansko, usadil sa natrvalo v Neapole, kde sa stal dvorným maliarom a bol zahŕňaný zákazkami. Pre nedostatok času viedol dielňu, kde pracovali jeho talianski, flámski a španielski pomocníci. V Neapole ho dvakrát navštívil súdobý španielsky majster, Diego Velázquez. 

Ribera bol hlavným predstaviteľom caravaggiovského naturalizmu v Taliansku. Vyberal si s obľubou námety umučenia, kde mohol uplatniť expresívne gestá a mimiku, podrobné podanie drastických podrobností a dramatické protiklady svetla a tieňov.

V strednom období preduševňoval výraz a zosvetľoval kolorit, aby v neskorých dielach dosiahol pokojnú vyrovnanosť. Ribera bol činným najmä v rokoch 1620-1630 aj ako grafik. Jeho umenie ovplyvnilo súdobe maliarstvo v Španielsku aj Neapole. K jeho žiakom patril okrem iného L. Giordano.

Diela
-----

* *Umučenie sv. Bartolomeja*, 1630, plátno, Madrid, Museo del Prado
* *Jakubov sen*, 1639, plátno, tamže
* *Sv. Hieronym*, 1646, plátno, Národní galerie, Praha
* *Sv. Šebestián*, plátno, tamže

Galéria
-------

* Svätý Sebastian*Svätý Sebastian*
* Svätý Hieronymus*Svätý Hieronymus*
* Svätý Františk z Assisi*Svätý Františk z Assisi*
* Svätý  Andreas*Svätý Andreas*
* Mojžiš s desaterom*Mojžiš s desaterom*

Iné projekty
------------

Commons
* Spolupracuj na Commons Commons ponúka multimediálne súbory na tému **José de Ribera**

Externé odkazy
--------------

* Dielo
* Jusepe de Ribera. Obrazy a biografia

Zdroj
-----

*Tento článok je čiastočný alebo úplný preklad článku Jusepe de Ribera na českej Wikipédii.*

Autoritné údaje: * abART: 31165
* BnF: 12003485g
* GND: 118788604
* ISNI: 0000 0001 1679 8641
* LCCN: n82095006
* NK ČR: jn20011018104
* ULAN: 500008521
* VIAF: 83103470
* Web umenia: 8493
* WorldCat: lccn-n82095006
**Svaz českých fotografů** (skratka **SČF**) je české občianske združenie. Jeho cieľom je združovať fotografov a priaznivcov fotografie, organizovať fotografické súťaže a výstavy, podporovať styky s fotografmi zo zahraničia, organizovať združovanie fotografov v tvorivých skupinách a fotokluboch, poskytovať informácie z odboru a spolupracovať s obdobnými občianskymi združeniami a inštitúciami pri rozvoji fotografie. Predsedníčkou zväzu je Věra Matějů.

Zväz je majiteľom *Zbierky SČF*, ktorá sústreďuje vyše 11 000 exponátov od viac ako 1000 autorov. 

Najlepší autori sú oceňovaní titulom Majster Zväzu českých fotografov.

Dejiny
------

SČF vznikol v roku 1990, pričom nadviazal na dlhoročnú tradíciu rovnomennej organizácie z obdobia pred rokom 1989. Medzi rokmi 2006-2011 prevádzkoval zväz Galériu SČF v pražskom Karlíne. Zväz spoluorganizuje Národnú súťaž a výstavu amatérskej fotografie v Svitavách alebo súťaž Praha fotografická.

Zbierka SČF
-----------

Zbierka sústreďuje 11 115 čiernobielych a farebných snímkov viac než tisícky autorov. Zahŕňa diela všeobecne známych autorov aj amatérov. Od roku 2000 je zbierka deponovaná v Národnom archíve ČR v Prahe 4 -Vajnorská. Zbierkový fond slúži odbornej i laickej verejnosti k výstavným, reprodukčným, bádateľským a iným účelom.

Referencie
----------

1. ↑  Mistr SČF
2. ↑  Sbírka SČF

Externé odkazy
--------------

* Oficiálne stránky SČF

Zdroj
-----

* *Tento článok je čiastočný alebo úplný preklad článku Svaz českých fotografů na českej Wikipédii.*
**Joule na mol** (symbol: J·mol−1 alebo J/mol) je jednotka energie odvodená zo sústavy SI. Energia sa meria v jouleoch a množstvo materiálu sa meria v móloch. Napríklad Štandardná Gibbsová energia sa kvantifikuje ako jouley na mol.

Vzhľadom na to, 1 mol = 6,02214179 × 1023 častice (atómy, molekuly, ióny atď.), 1 Joule na mol sa rovná 1 Joule delené 6,02214179 × 1023 častice, alebo (6,022 × 10^23 častíc/mol), 1,66054 × 10−24 Joule na časticu. Toto veľmi malé množstvo energie sa často vyjadruje v menšej jednotke, ako je elektrónvolt (eV, pozri nižšie).

Fyzikálne veličiny merané v jouleoch na mol zvyčajne opisujú množstvá energie prenášanej počas fázových transformácií alebo chemických reakcií. Rozdelenie podľa počtu mólov uľahčuje porovnanie medzi procesmi zahŕňajúcimi rôzne množstvá materiálu a medzi podobnými procesmi zahŕňajúcimi rôzne typy materiálov. Význam takéhoto množstva je vždy závislý od kontextu a najmä pre chemické reakcie závisí od (možno ľubovoľnej) definície „mola" pre konkrétny proces.

Kvôli výhodnosti a vzhľadom na rozsah príslušných veličín sú tieto veličiny takmer vždy uvádzané skôr v kilojouleoch na mol než v jouleoch na mol. Napríklad teplo tavenia a vyparovania sú zvyčajne rádovo 10 kJ/mol, energie väzieb sú rádovo 100 kJ/mol a ionizačné energie rádovo 1 000 kJ/mol.

1 kilojoule na mol sa rovná 0,239 kcal/mol alebo 1,04 × 10−2 eV na časticu. Pri teplote miestnosti (25 °C, 77 °F, alebo 298,15 K) sa 1 kJ/mol rovná 0,4034 {\displaystyle k\_{B}T}

Zdroj
-----

*Tento článok je čiastočný alebo úplný preklad článku Joule per mole na anglickej Wikipédii.*
*Žena v kaviarni*, autor Lesser Ury, technika suchá ihla
**Suchá ihla** je umelecká grafická technika tlače z hĺbky známa už v 17. stor. Vyznačuje sa
mäkkými líniami, malebnými tónmi plôch vytvorenými rytím grafickej ihly do
mäkkej kovovej dosky.

Technika suchej ihly je typ lineárnej rytiny, ktorá však namiesto rydiel používa oceľovú ihlu na vyrývanie do hladkého povrchu medenej, prípadne zinkovej dosky. Názov vznikol z toho, že ide o suchý proces bez použitia kyseliny. Prvýkrát sa táto technika objavila už v 15. storočí u anonyma zvaného Majster Amsterdamského kabinetu, neskôr Majster rukopisu Wolfegger Hausbush. Významnejšie výsledky však touto technikou dosiahli Albrecht Dürer a Rembrandt. Aj v neskoršom období sa tejto technike venoval značný počet umelcov. 
Suchá ihla býva najčastejšie zasadená v drevenom držiaku a pri kresbe ju držíme ako ceruzku. Hĺbka rýh, ktoré takto vznikajú v kove je priamo úmerná tlaku vyvíjanému na ihlu a ostrosti jej hrotu. Po obidvoch stranách vrypu sa súčasne vytlačuje kov v podobe mierneho výstupku, tzv. grátku, ktorý je typickým prvkom tejto techniky. Pri vyfarbovaní rytín totiž zadržuje farbu na okrajoch čiar a často tak kreslí viac, ako farba obsiahnutá v priehlbinách. Vyrytá kresba potom vyzerá mäkko, bez ostrého ohraničenia a dostáva zamatový vzhľad. Kresba sa môže urobiť aj diamantom vsadeným v drevenej násadke. Opravy príliš tmavých častí rytiny sa vykonávajú škrabkou a hladítkom. Tlač suchej ihly by mal vykonať autor sám. Pri tejto technike možno zatieraním a nanášaním farby viac než pri iných technikách ovplyvniť kvalitu výtlačku. Grátok sa pri každom natieraní farby rýchlo znižuje a preto je možné vytvoriť celkový náklad najviac približne 30 otlačkov. Galvanické poocelenie dosky môže v malej miere pomôcť k zvýšeniu nákladu.

Iné projekty
------------

Commons
* Spolupracuj na Commons Commons ponúka multimediálne súbory na tému **Suchá ihla**

Externé odkazy
--------------

* FILIT – zdroj, z ktorého pôvodne čerpal tento článok.
**Polyneikes** alebo **Polyneikés** (starogr. *Πολυνείκης* – *Polyneikes*, iný prepis: *Polyneikés*) bol v roku 632 pred Kr. olympijský víťaz v behu dorastencov na jedno stadion.

Na 37. olympijských hrách v roku 632 pred Kr. zaradili do programu hier prvé atletické disciplíny pre dorastencov, beh na jedno stadion a zápasenie. Prvým dorastencom, ktorý sa zapísal do dejín olympijských hier ako víťaz behu na jedno stadion bol Polyneikes z Élidy. Vzdialenosť stadia (600 stôp) merala v Olympii 192,27 metra.

V Olympii sa následne pre dorastencov na 38. hrách zaviedol päťboj (ale hneď nato ho zrušili), na 41. hrách box a napokon na 145. hrách v roku 200 pred Kr. pankration. Tým sa vývin olympijských atletických disciplín ukončil. Muži i dorastenci ich mali dovedna dvanásť, v klasickej dobe jedenásť.

Pozri aj
--------

* Zoznam olympijských víťazov staroveku

Referencie a bibliografia
-------------------------

1. 1 2  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
2. 1 2  Eusebios, *Kronika* 2,193.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 247.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 199.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 114.

Pozri aj
--------

* Zoznam olympijských víťazov staroveku
**Jakub Záborský** de Zábor (\* Martin – † 4. marec 1735 (?), Ivančiná) bol slovenský evanjelický kňaz, cirkevný hodnostár.

Jeho otec bol Michal Záborský de Zábor.

Životopis
---------

Pochádzal zo zemianskeho rodu s pôvodnými majetkami v Záborí. Školy navštevoval v Martine a v Banskej Bystrici. V roku 1705 – 1709 správca evanjelickej cirkvi v Hornom Jasene a v Belej, 1709 vyhnaný z náboženských dôvodov, 1709 – 1714 žil v Záborí. V roku 1709 – 1735 evanjelický farár v Ivančinej, 1729 turčiansky senior, 1732 zvolený za superintendenta Bratislavskej, Nitrianskej, Trenčianskej, Turčianskej a Liptovskej stolice, tesne pred uvedeným do úradu zomrel. Organizátor evanjelického cirkevného života na strednom a západnom Slovensku, najmä v Turci. Pripisuje sa mu autorstvo rukopisu zbierky zväčša veršovaných modlitieb (1719), ktorá sa zachovala v knižnici evanjelický lýcea v Banskej Štiavnici.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
Vlajka Svätej Lucie
**Vlajka Svätej Lucie** má v modrom poli čierny rovnoramenný, vrcholom hore obrátený trojuholník, ktorého ramená sú bielo lemované. Do neho je vložený menší žltý rovnoramenný trojuholník, ktorý má spoločnú základňu s bielym lemovaním.

Modrá farba vlajkového listu symbolizuje vody Karibského mora aj Atlantického oceánu, žltá predstavuje brehy ostrova aj slnečnú žiaru, čierna a biela farba znamenajú kultúrne prelínanie tmavej a svetlej rasy, ktoré žijú a pracujú v pospolitosti a jednote. Čierny trojuholník je navyše pripomienkou dvoch vrcholov známeho vulkánu Qualibou (*Gros Piton a Petit Piton*), turistickej atrakcie ostrova, jeho symbol a zároveň významného orientačného bodu okolo plávajúcich lodí.

Vlajka pochádza z roku 1967, vtedy však mala pomer strán 5:8 a trojuholník uprostred mal menšiu výšku. Dnešná úprava pochádza z roku 1979, kedy bola vyhlásená nezávislosť ostrova.

| * z
* d
* u
Vlajky krajín Severnej Ameriky |
| --- |
| 
* Antigua a Barbuda
* Bahamy
* Barbados
* Belize
* Dominika
* Dominikánska republika
* Grenada
* Guatemala
* Haiti
* Honduras
* Jamajka
* Kanada
* Kostarika
* Kuba
* Mexiko
* Nikaragua
* Panama
* Salvádor
* Spojené štáty
* Svätá Lucia
* Svätý Krištof a Nevis
* Svätý Vincent a Grenadíny
* Trinidad a Tobago

**Závislé územia a ďalšie teritória:**
* Americké Panenské ostrovy
* Anguilla
* Aruba
* Bermudy
* Britské Panenské ostrovy
* Grónsko
* Guadeloupe
* Holandské Antily
* Kajmanie ostrovy
* Martinik
* Montserrat
* Portoriko
* Saint Pierre a Miquelon
* Turks a Caicos

 |
Veľká synagóga v Plzni je treťou najväčšou na svete.
Pražská Staronová synagóga z konca 13. storočia je najstaršou fungujúcou synagógou v Európe.
Jarmulka a menora
Interiér synagógy v Budapešti
Synagóga v Prešove je na svete známa ako sídlo Barkányho zbierky.
**Synagóga** (z gréckeho *synagogé* - zhromaždenie) je objekt určený na konanie židovských náboženských zhromaždení a náboženského vyučovania. Zhromaždenie zahŕňa spev, modlitby, čítanie a výklad Písma. Na rozdiel od kresťanského kostola nejde o vysvätený priestor, preto synagógou môže byť hociktorá budova, ak spĺňa isté požiadavky.

Po hebrejsky sa synagóga nazýva *bejt ha-kneset* / בית הכנסת – miesto zhromaždenia. Synagógy vznikli v židovskej diaspóre ako školy a náboženské strediská (modlitebne). 
Slúžia okrem iného ako pripomienka jeruzalemského chrámu, je orientovaná svätostánkom k Jeruzalemu a niekedy je nazývaná tempel. Delí sa na modlitebný priestor (hlavná svätyňa) a menšie priestory na štúdium, ktoré sa nazývajú *bejt midraš* (Dom výuky). Niektoré synagógy majú bočnú tribúnu pre ženy. V zvláštnej schránke sa uchováva zvitok Tóry, je krytý chrámovou oponou, v jeho blízkosti svieti večné svetlo. Budovu zdobí menora (sedemramenný svietnik). Uprostred synagógy je vyvýšené miesto (almemor) s čitateľským pultom (šulchan) pre predčítanie tóry. Najstaršie doložené synagógy pochádzajú z Egypta, z 3.stor. pred Kr. 

Konzervatívni židia nazývajú synagógu „synagóga", ostatní používajú skôr „Bejt Kneset".

V synagógach sa konajú aj podujatia obce, vzdelávanie dospelých, prípadne slúžia aj ako školy hebrejčiny pre školopovinné deti.

Najväčšia synagóga na svete je Emanuelova synagóga v New Yorku. Do roku 2006 bola druhou najväčšou synagógou na svete a zároveň prvou najväčšou v Európe Budapeštianska synagóga. No v roku 2006 bola pri príležitosti 68.výročia Krištáľovej noci postavená a vysvätená ešte väčšia synagóga v Mníchove, ktorej dodnes patrí prvenstvo.

Pozri aj
--------

* Kategória:Synagógy na Slovensku

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **synagóga**
* Spolupracuj na Wikislovníku Wikislovník ponúka heslo ****synagóga****.
**Polypovce** (lat. Hydrozoa) sú trieda pŕhlivých mechúrnikov. Sú to radiálne symetrické živočíchy, ktorých prvočrevo nie je rozdelené septami. Polypové štádium u nich dominuje, vyskytujú sa však aj medúzy, ktoré u Hydrozoa nazývame hydromedúzy. Na rozdiel od typických medúz (scyfomedúz) majú ústa na chobotovitom výrastku (manubrium) a okraj tela je obrúbený tzv. plachtičkou (velum). Často sa vyskytuje metagenéza, u niektorých skupín však môže byť štádium medúzy alebo polypa veľmi redukované. Polypy aj medúzy žijú solitérne, môžu však tvoriť aj kolónie z diferencovaných jedincov (Leptolida, Siphonophora). Väčšina druhov žije v mori, len niekoľko málo zástupcov je sladkovodných. Delia sa na 6 radov, z ktorých sú u nás zastúpené len 2.

Systematika
-----------

trieda polypovce (Hydrozoa):

* rad aktinuly (Actinulida)
* rad nezmary (Hydrida)
* rad medúzovky (Trachylida)
* rad pohárovky (Leptolida)
* rad plachtovky (Chondrophora)
* rad rúrovníky (Siphonophora)

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Polypovce**
* Spolupracuj na Wikidruhoch Wikidruhy ponúkajú informácie na tému **Polypovce**

Externé odkazy
--------------

* PaedDr. Valerián Franc CSc.: Systém a fylogenéza živočíchov – bezchordáty – zdroj, z ktorého (pôvodne) úplne alebo čiastočne čerpal tento článok.
**Érigoné** alebo **Érigona** starogr. Ηριγόνη – Érigoné, lat. *Erigone*) je v gréckej mytológii bola dcéra mykénskeho kráľa Aigistha.

Érigoné bola dcérou Aigistha, ktorý s Klytaimnéstrou, so zradnou manželkou mykénskeho kráľa Agamemnón zosnovali zákernú vraždu na Agamemnóna, vracajúceho sa z trójskej vojny. Keď sa po siedmich rokoch vrátil Agamemnónov už dospelý syn Orestes, pomstil smrť svojho otca a Aigistha zabil. Potom však Orestes musel opustiť na čas Mykény a Aigisthov syn Alétes sa stal dočasne mykénskym kráľom. Po čase sa Orestes znovu vrátil a Aléta zabil, tentoraz však zabíjal v sebaobrane. Tým sa skončili dlhé roky rodinných svárov, násilia a vrážd.

Orestes sa tak ujal právoplatne vlády v Mykénach a stal sa tiež vládcom Argu a Sparty.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Érigoné na českej Wikipédii.*
Súradnice: 50°27′47.2″S 13°25′9.98″V﻿ / ﻿50,463111°S 13,4194389°V﻿ / 50.463111; 13.4194389

Synagóga v Chomutove
**Synagóga v Chomutove** bola synagóga, ktorá sa nachádzala asi 300 metrov severne od centra mesta Chomutov, na rohu dnešných ulíc Mostecká a Karla Buriana. Postavená bola v roku 1876 v novorománskom slohu a 9. novembra 1938 došlo k jej vypáleniu počas Krištáľovej noci. Jej trosky boli následne strhnuté v apríli 1939. Na prelome 50. a 60. rokov bol na mieste niekdajšej synagógy postavený bytový dom. Stavbu nič nepripomína.

Referencie
----------

1. ↑  ROZKOŠNÁ, Blanka; JAKUBEC, Pavel. *Židovské památky Čech: historie a památky židovského osídlení Čech*. 1. vyd. Brno : Era, 2004. 480 s. ISBN 80-86517-64-0. S. 170
2. 1 2  Židé a synagoga v Chomutově

Externé odkazy
--------------

* Heimatkreises Komotau - Die Synagoge in Komotau

Zdroj
-----

* *Tento článok je čiastočný alebo úplný preklad článku Synagoga v Chomutově na českej Wikipédii.*
Toyota RAV4, tretia generácia
**Toyota RAV4** je terénne SUV spoločnosti Toyota Motor Company.

Toyota v roku 1994 uviedla na trh 3-dverovú verziu s jediným motorom 2.0 16V (95 kW/129 k) a založila nesmierne populárnu kategóriu vozidiel známych ako SUV. V roku 1995 pribudol 5-dverový variant Wagon, v 1997 4-stupňová automatická prevodovka, 1998 predstavili kabriolet, doplnili výbavu a prepracovali motor 2.0 16V (94 kW/128 k). V 2000 ukončili výrobu a nahradili ju druhou generáciou. 

Modely do roku 2000 mali permanentný pohon 4 × 4, čo znamenalo síce lepšiu trakciu a bezpečnosť na ľubovoľnom povrchu, ale aj zvýšenú spotrebu. Krútiaci moment bol prostredníctvom medzinápravového diferenciálu rozdeľovaný v pomere 50:50.

Do štandardnej výbavy patrili 2 airbagy, ABS, centrálne zamykanie, okná aj spätné zrkadlá ovládané elektronicky alebo klimatizácia.

Auto má vďaka svižnému motoru pozoruhodnú akceleráciu a hranicu 100 km/h dosahuje za 10 s.

Modely vyrábané do roku 2000 mali ručne uzamykateľný medzinápravový diferenciál.

Vcelku veľký je kufor, ktorý je možné zväčšiť sklopením zadných sedačiek.

|  |  |
| --- | --- |
| Technické parametre | Toyota RAV4 2.0 |
| Motor | zážihový radový štvorvalec DOHC |
| Objem | 1 998 cm³ |
| Výkon | 95 kw/129k pri 5 600 ot/min |
| Krútiaci moment | 175 Nm pri 4 600 ot/min |
| Pohotovostná hmotnosť | 1 220 kg |
| Celková hmotnosť | 1 610 kg |
| Svetlosť | 205 mm |
| Maximálna rýchlosť | 170 km/h |
| Dĺžka/šírka/výška/rázvor (mm) | 4 115/1 690/1 650/2 410 |
| Spotreba mesto/mimomesto/priemer (l/100km) | 10,4/7,1/9,1 |
|

Iné projekty
------------

Commons
* Spolupracuj na Commons Commons ponúka multimediálne súbory na tému **Toyota RAV4**
**G60 - G64: POLYNEUROPATIE A INÉ PORUCHY PERIFÉRNEHO NERVOVÉHO SYSTÉMU** patria do VI. kapitoly MKCH-10 - Choroby nervového systému.

Nezahŕňa:

* neuralgiu NS (M79.2)
* neuritídu NS (M79.2)
* periférnu neuritídu v ťarchavosti (O26.8)
* radikulitídu NS (M54.1)

**G60 - DEDIČNÁ A IDIOPATICKÁ NEUROPATIA**

G60.0 - Dedičná motorická a senzorická neuropatia
Choroba
* Charcotova-Marieova-Toothova
* Déjerineova-Sottasova

Dedičná motorická a senzorická neuropatia I. - IV. typu
Hypertrofická neuropatia dojčenského veku
Atrofia ihlicových svalov (axonálny typ) (hypertrofický typ)
Syndróm Roussyho-Levyho
G60.1 - Refsumova choroba
G60.2 - Neuropatia spojená s hereditárnou ataxiou
G60.3 - Idiopatická progresívna neuropatia
G60.8 - Iné dedičné a idiopatické neuropatie
Morvanova choroba
Nelatonov syndróm
Senzorická neuropatia
* dominantne dedičná
* recesívne dedičná

G60.9 - Nešpecifikovaná dedičná a idiopatická neuropatia
**G61 - ZÁPALOVÁ POLYNEUROPATIA**

G61.0 - Guillainov-Barrého syndróm
Akútna (po)infekčná polyneuritída
G61.1 - Sérová neuropatia
Podľa potreby použiť doplnkový kód vonkajších príčin (XX. kapitola) na identifikovanie príčiny.
G61.8 - Iné zápalové polyneuropatie
G61.9 - Nešpecifikovaná zápalová polyneuropatia
**G62 - INÉ POLYNEUROPATIE**

G62.0 - Polyneuropatia zapríčinená liečivom
Podľa potreby použiť doplnkový kód vonkajších príčin (XX. kapitola) na identifikovanie liečiva.
G62.1 - Alkoholická polyneuropatia
G62.2 - Polyneuropatia zapríčinená inými toxickými látkami
Podľa potreby použiť doplnkový kód vonkajších príčin (XX. kapitola) na identifikovanie toxickej
látky.

G62.8 - Iné špecifikované polyneuropatie
Polyneuropatia zapríčinená žiarením
Podľa potreby použiť doplnkový kód vonkajších príčin (XX. kapitola) na identifikovanie príčiny.
G62.9 - Nešpecifikovaná polyneuropatia
Neuropatia NS
**G63\* - POLYNEUROPATIA PRI CHOROBÁCH ZATRIEDENÝCH INDE**

G63.0\* - Polyneuropatia pri infekčných a parazitárnych chorobách zatriedených inde
Polyneuropatia (pri)
* záškrte (A36.8†)
* infekčnej mononukleóze (B27.-†)
* lepre (A30.-†)
* Lymskej chorobe (A69.2†)
* mumpse (B26.8†)
* neskorom syfilise (A52.1†)
* kongenitálnom syfilise (A50.4†)
* tuberkulóze (A17.8†)
* postherpetická - poplazivcová (B02.2†)

G63.1\* - Polyneuropatia pri nádorovej chorobe (C00 - D48†)
G63.2\* - Diabetická polyneuropatia (E10 - E14† so spoločným štvrtým znakom .4)
G63.3\* - Polyneuropatia pri iných endokrinných a metabolických chorobách (E00 - E07†, E15 - E16†, E20 - E34†, E70 - E89†)
G63.4\* - Polyneuropatia pri nedostatočnej výžive (E40 - E64†)
G63.5\* - Polyneuropatia pri systémových chorobách spojivového tkaniva (M30 - M35†)
G63.6\* - Polyneuropatia pri iných poruchách kostrových svalov(M00 - M25†, M40 - M96†)
G63.8\* - Polyneuropatia pri iných chorobách zatriedených inde
Uremická neuropatia (N18.8†)
**G64 - INÉ PORUCHY PERIFÉRNEHO NERVOVÉHO SYSTÉMU**

Porucha periférneho nervového systému NS

Zdroje
------

* Národné centrum zdravotníckych informácií
Vlajka Saudskej Arábie
**Vlajka** Saudskej Arábie je zelená s bielym arabským nápisom a s palošom (s rovnou čepeľou). Zelená je farba islamu, proroka Mohameda a Fatimovcov, dynastie odvodzujúcej svoj pôvod od prorokovej dcéry Fatimy. Sečná zbraň symbolizuje výdobytky islamu a vahabitské bojovanie; nad ňou je moslimské vyznanie viery (Šaháda): *Nie je boha okrem Allaha a Mohamed je jeho prorok*, v originále "*la alih ala* *allah muhamad rasul allah*". Tento text zapĺňa blok s dĺžkou rovnej polovici dĺžky vlajky a s výškou rovnou štvrtine jej šírky a číta sa sprava doľava. 

Vlajka je v rôznych úpravách známa už od začiatku 19. storočia; s dvoma skríženými mečmi sa používala od roku 1946, neskôr bol pod motto umiestnený iba jeden meč zo zakrivenou čepeľou a vlajka s dvoma mečmi bola vyhradená kráľovi. Posledné úpravy pochádzajú z rokov 1973 a 1981.

Galéria
-------

* Námorná vlajka Saudskej ArábieNámorná vlajka Saudskej Arábie
* Námorná vojenská vlajka Saudskej ArábieNámorná vojenská vlajka Saudskej Arábie
* Vojenská vlajka Saudskej ArábieVojenská vlajka Saudskej Arábie
* Kráľovská vlajka Saudskej ArábieKráľovská vlajka Saudskej Arábie

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Saudskej Arábie**

  


| * z
* d
* u
Vlajky ázijských krajín |
| --- |
| 
* Afganistan Afganistan
* Arménsko Arménsko
* Azerbajdžan Azerbajdžan
* Bahrajn Bahrajn
* Bangladéš Bangladéš
* Bhután Bhután
* Brunej Brunej
* Cyprus Cyprus
* Čína Čína
	+ Hongkong Hongkong
	+ Macao Macao
	+ Taiwan Taiwan
* Filipíny Filipíny
* Gruzínsko Gruzínsko
* India India
* Indonézia Indonézia
* Irak Irak
* Irán Irán
* Izrael Izrael
* Japonsko Japonsko
* Jemen Jemen
* Jordánsko Jordánsko
* Kambodža Kambodža
* Katar Katar
* Kazachstan Kazachstan
* Kirgizsko Kirgizsko
* Kórejská ľudovodemokratická republika Kórejská ľudovodemokratická republika
* Kórejská republika Kórejská republika
* Kuvajt Kuvajt
* Laos Laos
* Libanon Libanon
* Malajzia Malajzia
* Maldivy Maldivy
* Mjanmarsko Mjanmarsko
* Mongolsko Mongolsko
* Nepál Nepál
* Omán Omán
* Pakistan Pakistan
* Palestína Palestínske autonómne územia
* Rusko Rusko
* Saudská Arábia Saudská Arábia
* Singapur Singapur
* Spojené arabské emiráty Spojené arabské emiráty
* Srí Lanka Srí Lanka
* Sýria Sýria
* Tadžikistan Tadžikistan
* Thajsko Thajsko
* Turecko Turecko
* Turkménsko Turkménsko
* Uzbekistan Uzbekistan
* Vietnam Vietnam
* Východný Timor Východný Timor

 |  |
Vlajka Surinamu
**Vlajka Surinamu** má päť vodorovných pruhov rôznej šírky – zelený, biely, červený, biely a zelený (2:1:4:1:2). Uprostred červeného pruhu je žltá päťramenná hviezda o priemere rovnom tretine šírky listu.

Zelená farba je symbolom úrodnosti krajiny, mnohostranných možností a sľubných nádejí v nový Surinam, biela pripomína spravodlivosť a slobodu, červená lásku, ktorá nabáda ľud k činu, ale tiež pokrok, snahu vytrvať a svojimi činmi vyvinúť účinnú silu k budovaniu štátu. Žltá farba znamená sebaobetovanie jednote, lásku k človeku, sebadôveru a orientáciu na zlatú budúcnosť Surinamu. Päťramenná hviezda je pripomienkou jednoty národa, tvoreného obyvateľstvom príslušným k piatim etnickým skupinám.

Vlajka bola zavedená roku 1975.

| * z
* d
* u
Vlajky krajín Južnej Ameriky |
| --- |
| 
* Argentína Argentína
* Bolívia Bolívia
* Brazília Brazília
* Čile Čile
* Ekvádor Ekvádor
* Guyana Guyana
* Kolumbia Kolumbia
* Panama Panama
* Paraguaj Paraguaj
* Peru Peru
* Surinam Surinam
* Trinidad a Tobago Trinidad a Tobago
* Uruguaj Uruguaj
* Venezuela Venezuela

**Závislé územia:**
* Aruba Aruba
* Falklandy Falklandy
* Francúzska Guyana Francúzska Guyana
* Holandské Antily Holandské Antily
* Južná Georgia a Južné Sandwichove ostrovy Južná Georgia a Južné Sandwichove ostrovy

 |
VM Houses
**VM Houses** sú stavba v meste Kodaň v Dánsku.

**PLOT = JDS + BIG**

*"Budovy sú ako 3 dimenzionálny tetris z obytných jednotiek."*

Julien De Smedt

**VM Houses**, tvarované ako písmená V a M sú prvým rezidenčným projektom vybudovaným v Orestaden; novej štvrti Kodane. Vzrastajúca štvrť je prepojená s centrom novým systémom metra.

V House
-------

* 114 bytových jednotiek
* 40 rôznych tvarov bytov
* Celková plocha: 12,500 m2
* Dokončené: 2005

Spracovávaný obvod bloku je jasne ohraničený vo svojich štyroch rohoch ale je otvorený vo vnútri a na stranách. Pohľad k susedovi je eliminovaný pomocou posunutia dosky do stredu, čo zaručuje aj široký rozhľad po okolí. Orientácia budovy poskytuje optimálne svetelné podmienky, ako aj výhľad pre všetky byty. Balkóny na južnej strane vyčnievajú ako rady zubov žraloka.

Všetky byty majú na severnej strane dvojitú výšku a široký panoramatický výhľad na juh. Prístup k apartmánom je zaistený z chodníka napojeného na jedno z troch schodíšť a výťahových veží, umiestnených na každom konci a v strede V, vyúsťujúcich na strešné terasy.

M House
-------

* bytových jednotiek
* rôznych tvarov bytov
* celková plocha: 12,500 m2
* dokončené: 2004

V tomto projekte bola použitá a vylepšená typológia Le Corbusierovho "unite d’habitation": Centrálne komunikácie, spájajúce všetky chodby a byty sú krátke a sú osvetlené z koncov – ako diery po guľkách, ktoré prenikajú budovou.
Terasy jednotlivých bytov sú orientované na južnej fasáde a strešná terasa je prístupná z centrálnych komunikácií. 

Keďže sa jednalo o prvý rezidenčný objekt v oblasti bolo dôležité, aby architekti vytvorili príťažlivé prostredie. Aby bol ponechaný priestor okolo budovy bol V Dom zdvyhnutý na 5 metrov vysoké stĺpy, čo otvára nádvorie k parku na južnej strane a na fasáde boli vytvorené výklenky vytvárajúce miesta na neformálne stretnutia.

Exteriér domu je tvorený plášťom pohyblivých panelov z anodizovaného hliníku.

Každá bytová jednotka je na rozdiel od obvyklých bytových domov iná čo do šírky a dĺžky, čo umožňuje obyvateľov prispôsobiť si vlastný byt svojim individuálnym potrebám .

*„Žijeme vo svete, v ktorom má individualizmus stále väčší vplyv ako kedykoľvek predtým. Rozličnosť je dobre znášaná, dokonca vyžadovaná. Ľudia žijúci v bytových komplexoch by mali mať rovnaký prístup k individualite."*

Julien De Smedt

VM Dom dostal tvar z najjednoduchšieho zoskupenia pre pozemok štvorcového tvaru, hraničiaceho s dvoma kanálmi so štvorcovým nádvorím v strede.
Aby boli apartmány orientované do krajiny a taktiež bolo využité ranné a večerné slnko opierajúce sa do nádvoria zalomili architekti prvú budovu, čo zaručovalo rozdielny tvar druhej budovy pri nej.

Kvôli rozdielnym výškovým požiadavkám sa V dom zvažuje a M dom vystupuje smerom nahor.

Ocenenia
--------

VM Houses boli ocenené cenou časopisu Forum vo februári 2006. Cena je udeľovaná pre najlepšie budovy alebo interiér v Severských krajinách.

Zdroje
------

* 
* 
*
Stanice ľahkého metra v Glasgowe (Škótsko)
**Ľahké metro** je druh mestskej hromadnej dopravy podobný metru alebo iným mestských dráham, napríklad VAL. Na vybudovanie ľahkého metra stačia menšie náklady ako na klasické metro, má však nižšiu prepravnú kapacitu pri použití rovnakého počtu vlakov.

Ľahké metro, podobne ako rýchlodrážna električka alebo podpovrchová električka je alternatíva mestskej hromadnej dopravy predovšetkým pre mestá s približne pol miliónom obyvateľov, kde by bolo klasické metro príliš veľké, nákladné alebo nevyťažené. V niektorých prípadoch sú tieto systémy aj vo väčších mestách, a to kvôli nedostatku financií alebo v snahe vyhnúť sa prípadnej predimenzovanej dopravnej stavbe.

Nevýhodou ľahkého metra je nízka kapacita vlakov, pretože súpravy sú kratšie, užšie a podobne alebo menšie stanice z úsporných dôvodov. Ľahké metro je často nadzemné, ako napríklad v Istanbule. Ak je vedené v podzemí, je založené plytko a vďaka menším parametrom sa môžu trasy lepšie prispôsobiť geologickým podmienkam miest, napríklad menšie polomery oblúkov a pod.

| * z
* d
* u
Mestská hromadná doprava |
| --- |
| cestná | omnibus • autobusová (autobus • metrobus) • trolejbus |  |
| koľajová | 

|  |  |
| --- | --- |
| električková | električka (konská • parná • plynová • pneumatická • dieselová • elektrická • vodíková) • rýchlodrážna električka • dvojsystémová električka • podpovrchová električka |
| metro (ľahké) • medzimestská električka • prímestská železnica (Esko • rýchlodráha) |

 |
| vodná | mestský trajekt • vodná tramvaj |
| mestská hromadná doprava na Slovensku |
Súradnice: 53°06′37″S 119°09′24″Z﻿ / ﻿53,11028°S 119,15667°Z﻿ / 53.11028; -119.15667

**Mount Robson** je najvýznačnejší vrch v severoamerickom pohorí Skalnaté vrchy a je zároveň najvyšším vrchom v pohorí Canadian Rockies. Vrch sa nachádza v Mount Robson Provincial Park v Britskej Kolumbii a je časťou pohoria Rainbow Range. Mount Robson je druhý najvyšší vrch v Britskej Kolumbii po vrchu Mount Waddington.

Mount Robson nesie názov po Colinovi Robertsonovi, ktorý pracoval pre North West Company a Hudson’s Bay Company začiatkom 19. storočia. Texqakallti a Secwepemci, ktorí boli prvými obyvateľmi týchto oblastí nazývali vrch ako *Yuh-hai-has-kun*, teda *Vrch Špirálovej cesty*. Ďalšie neoficiálne názvy sú Cloud Cap Mountain a Snow Cap Mountain.

Referencie
----------

1. 1 2  PeakFinder
2. ↑  BC Parks 2008
3. ↑  Bivouac.com
4. ↑  BC Parks 2006

Iné projekty
------------

Commons
* Spolupracuj na Commons Commons ponúka multimediálne súbory na tému **Mount Robson**

Externé odkazy
--------------

* Mount Robson na Summitpost.org

Zdroj
-----

*Tento článok je čiastočný alebo úplný preklad článku Mount Robson na anglickej Wikipédii.*
**Mount Colah** je sídlisko severného Sydney, štátu Nový Južný Wales, Austrália. Nachádza sa 29 km severozápadne od centra Sydney, v miestnej časti (zastupiteľstve) Hornsby, ktoré je súčasťou časti severné Pobrežie – North Shore.

Mount Colah leží 5 km severne od Hornsby, najbližšieho väčšieho mestského centra. Je jedným z najsevernejších sídlisk Sydney, takisto je aj druhým najvyššie položeným sídliskom mesta. Mount Colah je bohaté na zeleň, jeho ulice sú natlačené popri Pacific Highway. Na východe hraničí s Národným Parkom Ku-ring-gai.

Vlaková stanica v Mount Colah

História
--------

Mount Colah bol pôvodne nazývaný "Colah" – názov, ktorý bol prvýkrát použitý prírodovedcom Georgeom Caleym pri popisovaní koaly v liste botanikovi Joesephovi Banksovi. Keď sa v roku 1906 stalo Hornsby krajským mestom, bol názov zmenený na Mount Colah (vrch Colah).

Cez Mount Colah prechádza diaľnica F3 Sydney – New Castle. Bola vybudovaná v roku 1988 a otvorená v roku 1989. V blízkosti je golfový park v Asquith (južne od diaľnice). Nachádzajú sa tu aj stavby z druhej svetovej vojny.

Doprava
-------

Hlavnými dopravnými tepnami sú cesty Pacific Highway a Ku-ring-gai chase. Diaľnica F3 Sydney – New Castle prechádza pozdĺž východnej časti sídliska, má výjazd a vjazd z Mount Colah smerom do Sydney. Diaľnica je miestom opakujúcich sa dopravných zápch pri dopravných nehodách medzi Mount Colah a Berowra. 

Vlaková stanica Mount Colah je na hlavnej severnej železničnej trati. 

Výhľad na Bobbyn Head
Premáva tu aj pravidelná autobusová linka.

Obchodná časť
-------------

Malá skupina obchodov sa nachádza popri Pacific Highway. Nachadzaju sa tam pizzeria, požičovňa filmov, pošta ako i zelovoc

Škola
-----

Mount Colah ma verejnú základnú školu ktorá sa nachádza na vychodnej strane od železnice

Obytná časť
-----------

Niektoré názvy ulíc sú odvodené z legendy o kraľovi Arthurovi ako napríklad Merlinova ulica, Lancelotova ulica, ulica Okrúhleho stola alebo Arthurov okruh.
**Power BI** je cloudová technológia od Microsoftu, ktorá umožňuje jednoduchým spôsobom analyzovať a vizualizovať dáta. Služba obsahuje sadu nástrojov, ktorá umožňuje používateľom samostatne analyzovať podnikové dáta a vytvárať reporty, štatistiky alebo prehľady.

Popis
-----

Koncept, na ktorom je PBI založený, sa niekedy nazýva *Self service BI*. Je to koncept založený na tom, že firma má analytický a reportingový nástroj, ktorý môže obsluhovať ktokoľvek a nie je potreba vyťažovať IT oddelenie.

Výhody využívania Power BI:

* Zefektívnenie firemného reportingu a efektívnejšie vyťaženie informácií z podnikových dát a manažérskych informačných systémov. Power BI umožňuje zmapovať informačné toky naprieč celou spoločnosťou a prepojiť všetky manažérske informačné systémy do jednej reportovacej databázy, vďaka čomu môže byť všetko potrebné na jednom mieste.
* Zjednotenie podnikových dát tak, aby všetky oddelenia firmy pracovali s rovnakými informáciami.
* Automatizácia reportov a dostupnosť odkiaľkoľvek - Power BI umožňuje vytvoriť interaktívne dashboardy, ktoré sa budú automaticky aktualizovať. Zamestnanci zároveň budú môcť pristupovať k dátam zo svojho počítača, tabletu alebo telefónu.
* Zníženie závislosti na IT oddelení a skrátenie času potrebného na realizáciu požadovaných analýz.

Dáta je možné importovať do Power BI z:

* lokálneho MS SQL Serveru,
* externých súborov Excel, csv, txt,
* cloudových služieb ako Azure, Microsoft Dynamics CRM Online, SalesForce, QuickBooks, Google analytics a rôznych iných.

Hlavné komponenty
-----------------

Hlavné komponenty, z ktorých systém Power BI pozostáva, sú: 

Power BI DesktopDesktopová aplikácia, určená pre počítače s operačným systémom Windows, ktorá slúži na vývoj dátových modelov a následný reporting nad nimi.
Power BI ServiceOnline služba typu SaaS (softvér ako služba), ktorá umožňuje publikovanie dátových modelov a reportov na web, zabezpečenie dát a reportov alebo automatické posielanie reportov.
Power BI Mobile AppsAplikácie pre mobilné zariadenia (telefóny, tablety), ktoré sú vybavené operačným systémom Windows, Android alebo iOS.
Power BI GatewayPredstavuje bezpečné prepojenie medzi reportom, nahraným do služby Power BI a zdrojom dát na PC alebo serveri (napr. Excel súbor). Je to nástroj, ktorý umožňuje v cloude automaticky aktualizovať dáta, t.j. akékoľvek zmeny v Excel súbore sa premietnu do konkrétneho reportu.
Power BI EmbeddedJe určený na zjednodušenie spôsobu, akým nezávislí dodávatelia softvéru a vývojári využívajú funkcie systému Power BI so zabudovanou analytikou. Power BI Embedded zjednodušuje funkcie Power BI tým, že vám pomôže rýchlo pridať úžasné vizuálne prvky, správy a dashboardy do vašich aplikácií.
Power BI Report ServerRiešenie, ktoré slúži na publikovanie reportov na vnútropodnikových serveroch. Je určené pre spoločnosti, ktoré nechcú alebo nemôžu ukladať dáta cez cloudový Power BI Service.
Power BI Visuals MarketplaceTrh rôznych certifikovaných vizuálov služby Power BI.

Referencie
----------

1. ↑  Microsoft Power BI
**Gyula Tost** - Tost de Bányavölgy (maď. *Tost Gyula*; \* 16. november 1846, Bicske-Bányavolgy – † 24. október 1929, Budapešť) bol uhorský politik, poslanec uhorského snemu, v roku 1906 minister náboženstva a školstva uhorskej vlády. V roku 1890 povýšený do šľachtického stavu.

Životopis
---------

Narodil sa v rodine Ignáca Toszta a jeho manželky Alojzie Wieser. Pochádzal v významnej rodiny záhradníkov, ktorí mali blízko k Habsburgovcom. Jeho starý otec Jozef Tost bol cisárskym záhradníkom a tvorcom parku Schönbrunnského zámku. Jeho otec Karol Tost bol tvorcom záhrady Habsburského zámku v maďarskom Alcsútdoboze a na Margitinom ostrove v Budapešti. Strýko Anton Tost bol záhradníkom Budínskeho hradu.

Po ukončení právnickej fakulty sa v roku 1871 stal štátnym prokurátorom. V rokoch 1872 až 1878 bol poslancom uhorského snemu. Od roku 1887 bol radcom na ministerstve náboženstva a školstva. V roku 1892 bol vymenovaný za riaditeľa kráľovských verejných nadácií. V roku 1906 (1 mesiac) bol ministrom náboženstva a školstva uhorskej vlády.

Referencie
----------

1. 1 2 3  Tost Gyula. In:  *Magyar Életrajzi Lexikon 1000-1990* [online]. mek.niif.hu, [cit. 2023-04-28]. Dostupné online.
2. ↑  Kempelen Béla: Magyar nemes családok

Externé odkazy
--------------

* Záznam o narodení a krste v matrike záznam číslo 93 – farnosť Bicske; pokrstený ako Gyula Toszt

Zdroj
-----

*Tento článok je čiastočný alebo úplný preklad článku Tost Gyula na maďarskej Wikipédii.*

Autoritné údaje: * PIM: PIM73005
Anežkina pečať
**Anežka Francúzska** (franc. *Agnès de France*, \* cca. 1260 – † 19. december 1325, Château de Lantenay) bola francúzska princezná, dcéra kráľa Ľudovíta IX. a Margaréty Provensalskej, vydatá burgundská vojvodkyňa. Pochádzala z dynastie Kapetovcov.

Životopis
---------

Anežka bola pravdepodobne posledným potomkom kráľovského páru a ako devätnásťročná sa v roku 1279 vydala za burgundského vojvodu Róberta II.

Róbert Burgundský zomrel v roku 1306 a Anežka sa stala regentkou vojvodstva, významne ovplyvňovala politiku svojich synov i po dosiahnutí plnoletosti. Dve dcéry výhodne vydala za francúzskych princov a snažila sa pomôcť svojej uväznenej dcére Margaéte. Margaréta však vo väzení v roku 1315 zomrela a jej manžel Ľudovít X. ju nasledoval o rok neskôr. Zostala po nich dcéra Jana, päťročná Anežkina vnučka a dedička francúzskeho trónu. Anežka sa snažila dievčatko získať do svojho opatrovníctva. Po nástupe Filipa V. na francúzsky trón podporovala kompromis – Jana sa vzdala nárokov na francúzsky trón výmenou za Navarrské kráľovstvo.

Anežka manžela prežila o celých dvadsať rokov a bola pochovaná po jeho boku v kláštore Cîteaux. Náhrobok sa do súčasnosti nezachoval.

Deti
----

* Jean (\* 1279 – † 1283)
* Marguerite (\* 1285 – † pred 1290)
* Blanka (\* 1288 – † 28. júl 1348) ∞ 1307 gróf Eduard Savojský († 1329)
* Margaréta (\* 1290 † 14. august 1315) ∞ 1305 dauphin a navarrský kráľ Ľudovít (\* 1289 – † 1316)
* Jana (\* 1293 – † 12. september 1348) ∞ 1313 gróf z Valois Filip VI. (\* 1293 – † 1350)
* Hugo V. (\* 1294 – † 9. máj 1315)
* Odo IV. (\* 1295 – † 3. apríl 1350) ∞ 1318 princezná Jana (\* 1308 – † 1347), dcéra Filipa V.
* Ľudovít (\* 1297 – † 2. august 1316) ∞ 1313 achajská kňažná Matilda Henegavská (\* 1293 – † 1331)
* Mária (\* 1298 – † 1336) ∞ 1310 vojvoda Eduard I. († 1336)
* Róbert (\* 1302 – † 19. október 1334) ∞ Jeanne de Chalon, grófka z Tonnerre

Referencie
----------

1. ↑  www.fmg.ac

Iné projekty
------------

Commons
* Spolupracuj na Commons Commons ponúka multimediálne súbory na tému **Agneša Francúzska (1260)**

Externé odkazy
--------------

* Genealógia

Zdroj
-----

*Tento článok je čiastočný alebo úplný preklad článku Anežka Francouzská (1260-1325) na českej Wikipédii.*
**Suchomimus** (v preklade *imitátor krokodíla*) bol veľmi veľký dravý dinosaurus. Známy je z nekompletných pozostatkov zahŕňajúcich lebku. Pripomínal rod Baryonyx až do takej miery, že niektorí vedci ho považujú nie za osobitný rod, ale len za nový druh spomenutého rodu. Žil pred 121 až 112 miliónmi rokov a jeho pozostatky sa našli v roku 1997 na Sahare v severnom Nigeri. Jeho jediným druhom je **Suchomimus tenerensis**.

Opis
----

Nozdry boli umiestnené pomerne ďaleko od konca tlamy, je možné že preto, aby mohol dýchať pri love rýb s tlamou ponorenou vo vode. Suchomimus, ako už samotné meno naznačuje, pripomínal niektorými znakmi krokodíly. Odhliadnuc od typickej dvojnohej postavy teropóda, disponoval mimoriadne pretiahnutou, úzkou lebkou s veľkým počtom zubov (okolo 130 zubov). Jeho hlava tak disponovala tvarom podobným hlave špecializovaného krokodíla označovaného ako gaviál. Medzi ďalšie znaky rodu Suchomimus patria krátke, no silné predné končatiny s veľkým ohnutým pazúrom na palci a predĺžené tŕne stavcov chrbtice (hoci nie až tak predĺžené ako má rod Spinosaurus). Predpokladá sa, že mohli slúžiť ako opora koženej plachte, s termoregulačným alebo vizuálnym účelom.

### Veľkosť

Napriek tomu, že nájdený exemplár rodu Suchomimus dosahoval dĺžku okolo 11 m sa ukázalo, že ešte nešlo o plne veľkého jedinca. Suchomimus tak mohol v dospelosti dosiahnuť dĺžku okolo 12 m, teda približne toľko, ako populárny tyranosaurus.

Spôsob života
-------------

Podobne ako iné spinosaury, aj rod Suchomimus bol prispôsobený na lov rýb, čomu svedčia aj mnohé nadobudnuté podobnosti s krokodílmi. Dôkazy nachádzame nielen v stavbe čeľustí, ale aj v pozostatkoch jeho blízkeho príbuzného Baryonyxa, ktoré zahŕňajú skameneliny veľkej ryby na mieste, kde sa nachádzal žalúdok. Obýval teda územie stredných a väčších riek, kde nachádzal hojnosť potravy v podobe veľkých druhov rýb. Keďže sa jeho štíhle čeľuste s hustými zubami nehodili na lov veľkých dinosaurov, svoju korisť mohol tento dinosaurus obohatiť len o malé ornitopódy, prípadne zdochliny.

Referencie
----------

1. ↑  SERENO, P. C. BECK, A. L. DUTHEIL, D. B. GADO, B. LARSSON, H. C. E. LYON, G. H. MARCOT, J. D. RAUHUT, O. W. M. SADLEIR, R. W. SIDOR, C. A. VARRICCHIO, D. D. WILSON, G. P. WILSON, J. A. A long-snouted predatory dinosaur from Africa and the evolution of spinosaurids. *Science*, 1998, roč. 282, čís. 5392, s. 1298 - 1302. Dostupné online. DOI: 10.1126/science.282.5392.1298.

Pozri aj
--------

* Baryonyx
**Ze života hmyzu** - menej známa kniha o hmyze. Jej autorom je významný český entomológ, profesor František Klapálek. Publikácia bola vydaná v roku 1925. Vydavateľstvo práce bola Národní knihtiskárna I. L. Kober v Prahe. Obsahuje cca 341 obrázkov v texte a 20 farebných litografických tabulí. Práca má 436 strán textu. 

V úvode práce je viacero informácií a obrázkov o stavbe tela hmyzu. V ďalšej časti je uvedená systematika radu hmyzu a všeobecné informácie, vrátane kľučov na rozlíšenie, ako i poznatky bionomické, morfologické a taxonomické pre všetkých záujemcov o hmyz. Kniha dnes nemá už väčší význam pre odborníkov a záujemcov o hmyz, lebo je tam použitá staršia nomenklatúra a od jej vydania bolo už veľa zmien. Dnes slúži iba ako krásna ukážka vtedajšej
entomologickej literatúry, hoci v svojej dobe bola ideálným zdrojom informácií na rozšírenie všeobecných vedomostí o hmyze pre všetkých záujemcov o túto problematiku. František Klapálek patril v tej dobe k jedným z najlepších odborníkov v entomológii v Československej republike a jeho práce mali obrovský význam na rozšírenie najmodernejších vedomostí z entomológie pre širokú verejnosť.

Bibliografický odkaz
--------------------

* KLAPÁLEK, František. *Ze života hmyzu*. nové. vyd. Praha : Kober, [1925]. 436 s. (Příroda a její divy; zv. II.) (po česky)
**Jakub Šebesta** (\* 16. novembra 1948, Krumvíř) je český zamestnanec štátnej správy a politik, v rokoch 2009–2010 zastával funkciu ministra poľnohospodárstva Česka a po dobu necelého mesiaca vykonával tiež funkciu ministra životného prostredia Česka vo vláde Jána Fischera.

Osobný život
------------

Vyštudoval Poľnohospodársku technickú školu v Modre, odbor vinohradnícko-vinársky. Potom absolvoval Záhradnícku fakultu Vysokej školy poľnohospodárskej (súčasnú Mendelovu univerzitu) v Brne.

V roku 1972 sa stal vedúcim vinárskej skupiny poľnohospodárskeho družstva Krumvíř. V rokoch 1976-1981 pracoval ako vodič vzorkár v Štátnej inšpekcii akosti (*súčasná Státní zemědělská a potravinářská inspekce (SZPI)*). Potom až do roku 1990 pôsobil v úlohe inšpektora kontroly vína. V období 1990-1992 riadil krajský inšpektorát ČZPI (súčasná SZPI). Od roku 1992 je ústredným riaditeľom SZPI. Po páde Topolánkovej vlády na jar 2009 bol navrhnutý ČSSD do pozície ministra poľnohospodárstva Česka, ktorým bol menovaný 8. mája 2009.

Pôsobí v dozorných radách Výskumného ústavu veterinárneho lekárstva, Vinárskeho fondu ČR, je členom spoločnosti VINEXPO.

Je rozvedený, má tri deti.

Zdroje
------

* Jakub Šebesta, Vláda.cz
* Ministr Šebesta představil své priority v čele resortu zemědělství, agris.cz, 14.05.2009

Iné projekty
------------

Commons
* Spolupracuj na Commons Commons ponúka multimediálne súbory na tému **Jakub Šebesta**

Zdroj
-----

*Tento článok je čiastočný alebo úplný preklad článku Jakub Šebesta na českej Wikipédii.*

Autoritné údaje: * NK ČR: uzp2009504096
* VIAF: 90608744
**VEVO** je webová stránka s hudobnými videami. Je to spoločný projekt hudobných vydavateľstiev Sony Music Entertainment, Universal Music Group a Abu Dhabi Media. Jeho obsah patrí do skupiny EMI, bez toho, aby v tom mala nejaký podiel. Služba bola oficiálne spustená 8. decembra 2009. Videá sú publikované pomocou Google s ktorým si VEVO delí zisky z reklamy. 

VEVO zverejňuje videá troch zo štyroch najväčších nahrávacích spoločností: Universal Music Group, Sony Music Entertainment a EMI. Warner Music Group údajne spočiatku uvažovala o uverejňovaní videí prostredníctvom VEVO-a, ale následne založila súpera spolu s MTV Networks. Doteraz VEVO uverejnil viac ako 45 000 videí na internete. Množstvo videí a umelcov sa stále zvyšuje (takíto umelci sú na youtube vedení ako partneri), patria sem umelci ako napríklad Lady Gaga, Katy Perry, Rihanna, LMFAO, Natalia Oreiro a iní. Názov Youtube kanálu je: "meno"VEVO ; napríklad : ladygagaVEVO
Mnohí fanúšikovia sú sklamaní , pretože takéto kanály nepotvrdzujú "Youtube žiadosť na priateľstvo".

Vývoj
-----

Medzi iné zdroje príjmov patrí reklama na stránkach a odporúčania s odkazmi na nákup piesní na Amazon MP3 a iTunes. Universal Music Group získalo názov domény vevo.com 20 novembra 2008. Sony Music Entertainment dosiahli dohodu pridať svoj obsah na web v júni 2009. Web stránka bola vytvorená 8. decembra 2009, a rovnaký mesiac sa stala číslom jedna z najnavštevovanejších hudobných stránok v USA, predbehla MySpace Music.

V auguste 2010 predstavilo VEVO bezplatnú aplikáciu pre Apple iPhone, ktorá umožňuje užívateľom streamovať videá v katalógu VEVO a vytvárať zoznamy skladieb.VEVO začal kanál na Google TV a aplikácie na Boxee. VEVO aplikácia pre mobilné telefóny Android bola vydaná v januári 2011. Spoločnosť tvrdí, že podpora na ďalšie mobilné platformy nie je dôležitá.

Dostupnosť
----------

Na webových stránkach vevo.com a iPhone sú v súčasnej dobe dostupné videá iba vo Spojených štátoch, Spojenom kráľovstve, Kanade a v Írsku. Webové stránky boli naplánované na celom svete v roku 2010, doteraz však nie je k dispozícii mimo tieto krajiny. Niektoré videá od VEVO sú na YouTube dostupné aj pre užívateľov z iných krajín, a však niektorý obsah je v niektorých krajinách zablokovaný "Toto video obsahuje obsah VEVO, ktorý ho zablokoval vašej krajine na základe autorských práv" Služba VEVO vo Spojenom kráľovstve a Írsku bola zahájená 26. apríla 2011.

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku VEVO na anglickej Wikipédii (číslo revízie nebolo určené).*